โรงพยาบาลมโหสถ

โรงพยาบาลมโหสถ (ลาว: ໂຮງໝໍມະໂຫສົດ; อังกฤษ: Mahosot Hospital) เป็นโรงพยาบาล ณ ค่ายฟ้างุ้ม เวียงจันทน์ ประเทศลาว ที่ได้รับการก่อตั้งเมื่อ ค.ศ. 1903 โรงพยาบาลแห่งนี้เป็นศูนย์กลางแห่งแรกและมีความสำคัญที่สุดในประเทศ ซึ่งทุ่มเทให้กับการวินิจฉัยและการรักษาโรคติดเชื้อ รวมถึงใช้สำหรับการวิจัยทางการแพทย์และเป็นศูนย์ฝึกอบรม เนื่องด้วยมีการประเมินอายุขัยจากองค์กรอนามัยโลกค่อนข้างต่ำที่เพียง 68 ปี กับโรคต่าง ๆ เช่น ไข้รากสาดใหญ่, ไข้รากสาดน้อย, มาลาเรีย และโลหิตเป็นพิษ โรงพยาบาลแห่งนี้จึงมีภาระหน้าที่ที่สำคัญอย่างมากในการพัฒนาด้านสุขภาพของประเทศ โรงพยาบาลได้รับทุนจากกองทุนเวลล์คัมทรัสต์ในความร่วมมือกับมหาวิทยาลัยออกซฟอร์ดตั้งแต่ ค.ศ. 2000 โรงพยาบาลแห่งนี้มีสองชั้น ซึ่งได้แก่ ห้องพยาบาลผู้ป่วยที่ชั้นล่างจะเป็นห้องพักที่ต่างกันโดยแยกตามระดับของผู้ป่วย ส่วนห้องทดลอง, พื้นที่วิจัย, สำนักงาน และห้องประชุมจะอยู่ที่ชั้นบน อ้างอิง